ديموكريتوس (باليونانى: Δημόκριτος, بالعربى: ديموقريطوس. يعني: "الناس مختاراه") كان فيلسوف يونانى. إتولد فى أبديرا (Άβδηρα) فى تراكيا (Θράκη) سنة 460 ق م, و مات سنة 370 ق م. ديموكريتوس كان تلميذ لـ " ليوكيـپّوس" (Λεύκιππος), كان من اوائل فلاسفة الأتوميزم, و هما الإتنين آمنو إن كل المواد معموله من فتَفيت دقيقَه و مش بتتكسر, و سمّاها "أتوما" وحدات مابتتقسمش, اللى معناها ذرّه. ديموكريتوس بيعتبر من ال"فلاسفه ما قبل سوقراط". ديموكريتوس معروف بـ النظريّه الذريّه. و هو قال إن: كل حاجة معمولة من فتَفيت دقيقَه, و سمّاها "أتوما" (وحدات مابتتقسمش). الأتوما مابتتكسرش. أشكال كتير من الأتوما بتديهم مواصفات مختلفه. هو خمّن إن الحاجات اللى طعمها حلو معموله من أتوما مدوّره, بس الحاجات اللى طعمها مُر معموله من أتوما حادّه. التغييرات اللى بنشوفها بتتعمل بسبب الحركات بتاعة الأتوما الدقيقَه. ديموكريتوس ماكانش عندهُ دليل قوى. هو وصل للـ افكار دى بـ بساطه بـ التفكير فيهم. على أى حال, افكارهُ طلعت إنها قريبه من اللى إكتشفوه العلماء بعد 2000 سنه من موتهُ.